laion/Wikipedia-Exotic huggingface dataset:
נחל עזגד

נחל עזגד הוא נחל קניוני בנגב, ישראל. עזגד הוא שם פרטי של אב משפחה המופיע במקרא בספר עזרא ובספר נחמיה. וּמִבְּנֵי עַזְגָּד יוֹחָנָן בֶּן הַקָּטָן וְעִמּוֹ מֵאָה וַעֲשָׂרָה הַזְּכָֿרִים. — עזרא, פרק ח, פסוק יב בְּנֵי עַזְגָּדֿ אַלְפַּיִם שְׁלֹשׁ מֵאוֹתֿ עֶשְׂרִים וּשְׁנָיִם. — נחמיה, פרק ז, פסוק יז השם מורכב מהלחם המילים עַז וגד. הנחל ממוקם בדרום מדבר יהודה ונשפך לנחל עמיעז. נתחם על ידי מעלה עזגד מצפון, נחל אשלים מדרום, מישור עמיעז והר סדום ממזרח. אורך הנחל כ-8 קילומטרים. הנחל יורד מרום 50+ מטר גובה מעל פני הים עד 170- מטר. הנחל מורכב משכבות סלעי צור וקירטון. הנחל רווי בפורסקליאה שבירה, עצי שיטה ושיזף. הנחל הוא חלק מסלול הליכה מעגלי פופולרי למיטבי לכת. חלקו של הנחל עזגד, כ-5 קילומטר, מסומן בסימון שבילים ירוק, והוא מתחבר לנחל אשלים לעוד כ-5 קילומטר המסומן בסימון שבילים כחול. המסלול כולל שימוש ביתדות וכניסה לגבים מלאי מים. בתחילת המסלול, במפגש עם נחל אשלים, אזור מגודר החשוד בסחף מוקשים. ראו ערך מילוני בנושא עוז, בוויקימילון אנציקלופדיה מקראית : אוצר הידיעות של המקרא ותקופתו - ו : עבד - צרתן, "עזגד". גרסה מקוונת של הספר (לבעלי הרשאה), באתר "כותר" מסלול נחל אשלים - עזגד אשלים, רשות הטבע והגנים ארז דגן, ‏המאמץ משתלם: טיול בנחל עזגד ונחל אשלים, באתר ‏מאקו‏, 24 בפברואר 2021 מנחם מרקוס, ‏טיולי ישראל:דרום, עמ' 64, באתר גוגל ספרים
מלחמת אנגליה–ספרד

המונח מלחמת אנגליה–ספרד עשוי להתייחס לכל מלחמה בה אנגליה (בפני עצמה או במסגרת ממלכת בריטניה הגדולה או הממלכה המאוחדת) וממלכת ספרד (תחת שלטון כלשהו) נלחמו זו בזו, או שלפחות אחת מהן תמכה בצד שנלחם באחרת: האם התכוונתם ל... מלחמת אנגליה–ספרד (1585–1604) – כולל הארמדה הספרדית והארמדה האנגלית מלחמת אנגליה–ספרד (1625–1630) – חלק ממלחמת שלושים השנים מלחמת אנגליה–ספרד (1654–1660) – חלק מהמלחמה הצרפתית-ספרדית מלחמת השבת הכתר הפורטוגזי (1662–1668) – תמיכה אנגלית בפורטוגל מלחמת הירושה הספרדית (1701–1713), תמיכה בריטית בארכידוכס קרל מלחמת הברית המרובעת (1718–1720) – ממלכת ספרד נגד ממלכת בריטניה הגדולה, ממלכת צרפת, ארכידוכסות אוסטריה והרפובליקה ההולנדית (בהמשך גם דוכסות סבויה) מלחמת אנגליה–ספרד (1727–1729) – בין ממלכת בריטניה הגדולה לספרד הבורבונית מלחמת אוזנו של ג'נקינס (1739-1748) – התמזגה מאוחר יותר לתוך מלחמת הירושה האוסטרית מלחמת אנגליה–ספרד (1762–1763) – חלק ממלחמת שבע השנים מלחמת אנגליה–ספרד (1779–1783) – קשורה למלחמת העצמאות האמריקאית מלחמת אנגליה–ספרד (1796–1808) – חלק ממלחמות המהפכה הצרפתית ונפוליאון מלחמות העצמאות של אמריקה הספרדית (אנ') (1815–1819) – תפקיד תומך בריטי לדה-קולוניזציה של אמריקה המלחמה הקרליסטית הראשונה (1833–1840), תמיכה בריטית במלכה איזבלה השנייה
If We Ever Broke Up

"If We Ever Broke Up" הוא שיר של הזמרת-יוצרת הבריטית מיי סטפנס, שיצא ב-1 בינואר 2023 תחת EMI רקורדס. הסינגל הפך לוויראלי בטיקטוק והגיע ל-20 המקומות הראשונים במצעד הסינגלים הבריטי, כמו גם במצעדי המוזיקה במדינות אחרות. סרטון המילים הרשמי של השיר יצא לאור בפברואר 2023. מידע על היצירה "If We Ever Broke Up" באתר מיוזיק בריינז "Mae Stephens – If We Ever Broke Up (Official Lyric Video)". נבדק ב-6 במרץ 2023 – via YouTube. {{cite web}}: (עזרה) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "If We Ever Broke Up".
עלילת הדם בקודן (1698)

בשנת 1698 הואשמו יהודים ברצח נער נוצרי בעיירה קודן שהשתייכה באותם ימים לדוכסות הגדולה של ליטא. בתאריך 7 במאי 1698, לאחר שהתקיימה תהלוכה נוצרית בעיירה קודן, נעלם ילד נוצרי בן 3 בשם מאצ'יק טימושוויץ', בנם של טימוש לוקשביץ' וקטרזינה יחימובה. הוריו של הילד האשימו את היהודים שחטפו את בנם. המושל המקומי אנדז'יי סטפן רזשיקי עצר את זקני הכפר היהודים, בזמן שכמה מהיהודים נמלטו מהעיר. יהודי תושב הכפר בשם שלמה מיסאנוביץ' העיד כנגד היהודים במשפט שנערך ושימש כנציג הראשי של התביעה. בעדותו הוא מסר כי שבוע לאחר שהילד נעלם, בעודו עומד ליד בית הכנסת ובית הרב, הביא יהודי בשם לייב, תושב הכפר, את גופת הילד והסתיר אותו בביתו של יהודי אחר בשם פרוים (אפרים). מיסאנוביץ' התוודה כי יחד עם יהודי בשם בורוך (ברוך) הם לקחו את גופת הילד לשדות שמחוץ לכפר, ושם ב-19 במאי מצאו אותה רועי הצאן. הילד נקבר בכנסיית סנט אנה בקודן. האציל סאפיה, בעל הזכויות בקרקעות קודן, התבשר על המקרה והסכים לבקשת השופטים להורות על הרס מוחלט של בית הכנסת היהודי תוך שעה אחת, כך ש'אפילו היסודות לא יישארו באדמה'. הוא גם הורה על הרס מוחלט של בית הקברות היהודי. שני היהודים, לייב ופרוים, הוכרזו כאשמים, ועל פי החוק, נגזר דינם בעונש מוות. התיק נדון בבית המשפט העירוני בקודן, שנוספו לו ארבעה אצילים נוספים שמונו על ידי בעל הזכויות בקרקע. העד מיסאנוביץ' אישר בשנית את עדותו הקודמת. הנאשמים היהודים עונו על המתלה שלוש פעמים ונשרפו בלהבות. אף על פי כן, נכתב בדוח בית המשפט כי 'בעקשנותם' הם לא הודו ברצח הילד. לאחר מכן פסק בית המשפט בשנית על עינויים נוספים, אך גם זה לא גרם לנאשמים להודות. הם רק בכו ואמרו: 'אפילו אם הייתם גוזרים לשרוף אותנו עד כלות ולחתוך אותנו לחתיכות, לא היינו אומרים כלום, כי אנחנו לא יודעים כלום'. בסופו של דבר גזר בית המשפט את שניהם למוות בעריפת ראשים. ההוצאה להורג התרחשה ב-28 במאי 1698 עלילת דם Zenon Guldon and Jacek Wijaczka, The Accusation of Ritual Murder in Poland 1500-1800, Polin: Studies in Polish Jewry Volume 10: Jews in Early Modern Poland, Liverpool University Press, 1997, עמ' 99–140 Zenon Guldon and Jacek Wijaczka, The Accusation of Ritual Murder in Poland 1500-1800, Polin: Studies in Polish Jewry Volume 10: Jews in Early Modern Poland, Liverpool University Press, 1997, עמ' 124
גיין

גיין (בצרפתית: Guyenne; באוקסיטנית: Guiana) הייתה פרובינציה צרפתית עתיקה שתאמה בערך למחוז הרומאי של אקוויטניה סקונדה והארכידיוקסיה של בורדו. השם "Guyenne" מגיע מ-Aguyenne, טרנספורמציה פופולרית של אקוויטניה. במאה ה-12 היא יצרה, יחד עם גסקוניה, את דוכסות אקוויטניה, שעברה תחת שליטתם של מלכי אנגליה על ידי נישואיה של אלינור מאקוויטניה להנרי השני. במאה ה-13, באמצעות כיבושיהם של פיליפ השני, לואי השמיני ולואי התשיעי, הוגדרה גיין בגבולות הצרים יותר שנקבעו בחוזה פריז (1259) ונבדלה מאקיטן. גיין כללה אז את הבורדלה (הרוזנות הישנה של בורדו), הבזדה, חלק מפריגור, לימוזן, קוורצי ורואר ואז'נה שמסר פיליפ השלישי לאדוארד הראשון בהסכם אמיין (1279). עדיין מאוחדת עם גסקוניה, היא יצרה דוכסות המשתרעת מהשראנט ועד הרי הפירנאים. דוכסות זו הוחזקה כפייף בשבועת אמונים למלכי צרפת, וגם ב-1296 וגם ב-1324, היא הוחרמה על ידי מלכי צרפת בטענה שנפל כשל בחובות הפיאודליות. בהסכם ברטיני (1360), אדוארד השלישי, מלך אנגליה רכש את הריבונות המלאה של דוכסות גיין, יחד עם אוני, סנטון, אנגומואה ופואטו. הניצחונות של ברטראן דו גסלין וגסטון השלישי, רוזן פואה, החזירו את הדוכסות זמן קצר לאחר מכן לגבולותיה מהמאה ה-13. בשנת 1451, היא נכבשה ולבסוף אוחדה לכתר הצרפתי על ידי שארל השביעי. ב-1469, לואי האחד עשר נתן אותה בתמורה לשטחי שמפאן וברי לאחיו שארל, דוכס ברי, שלאחר מותו ב-1472 היא שוב אוחדה לתחום המלכותי. גיין כוננה אז ממשלה (gouvernement général) אשר מהמאה ה-17 ואילך אוחדה עם גסקוניה. ב-1779 כינס לואי השישה עשר את האסיפות המחוזיות של גיין ושקל להרחיב את האספה למחוזות אחרים, אך נטש רעיון זה לאחר שחווה את התנגדות המעמדות המיוחסים בגיין. ממשלת גיין וגסקוניה (Guienne et Gascogne), עם בירתה בבורדו, נמשכה עד סוף המשטר הישן (1792). תחת המהפכה הצרפתית, המחוזות שנוצרו מגיין ממש היו אלו של ז'ירונד, לוט-א-גארון, דורדון, לוט, אוורון והחלק הראשי של טארן-אט-גארון. גיין, באתר אנציקלופדיה בריטניקה (באנגלית) Xavier de Planhol, An Historical Geography of France (Cambridge, 1994), p. 168. Peter Kropotkin (1909). "Chapter 5". The Great French Revolution, 1789-1793. תורגם ע"י N. F. Dryhurst. New York: Vanguard Printings. The weapon used by Louis XVI, in preference to all others was deceit. Only fear made him yield, and, using always the same weapons, deceit and hypocrisy, he resisted not only up to 1789, but even up to the last moment, to the very foot of tile scaffold. At any rate, in 1778, at a time when it was already evident to all minds of more or less perspicacity, as it was to Turgot and Necker, that the absolute power of the King had had its day, and that the hour had come for replacing it by some kind of national representation, Louis XVI could never be brought to make any but the feeblest concessions. He convened the provincial assemblies of the provinces of Berri and Haute-Guienne (1778 and 1779). But in face of the opposition shown by the privileged classes, the plan of extending these assemblies to the other provinces was abandoned, and Necker was dismissed in 1781.
ADSL

Asymmetric Digital Subscriber Line (בראשי תיבות: ADSL) היא טכנולוגית DSL שמשמשת לתקשורת נתונים ברוחב פס גבוה בקווי טלפון רגילים. המילה "אסימטרית" (Asymmetric) בשם הטכנולוגיה רומזת לעובדה שהטכנולוגיה מנצלת את רוב רוחב הפס להעברת נתונים אל המשתמש, ומותירה רק חלק קטן מרוחב הפס להעברת נתונים מהמשתמש. אסימטריות כזו בתנועת הנתונים אכן מאפיינת את עיקר השימוש של משתמשי קצה באינטרנט: אל המשתמש, הפרטי או העסקי, זורמים תכנים שונים, כגון מסמכים, קובצי וידאו וקובצי אודיו. הזרימה מהמשתמש החוצה מוגבלת בדרך כלל למשלוח בקשות מצדו, ולכן אינה דורשת רוחב פס גבוה. פרק זה טעון שכתוב. אנא תרמו לוויקיפדיה ועזרו לשכתב אותו. ייתכן שתמצאו פירוט בדף השיחה. הסיבה היא ערבוב בין הטכנולוגיה לתקן. הרעיון שמאחורי ה-ADSL הוא שימוש באפנון דיגיטלי בטווח תדרים הגבוה מזה שבו עושה שימוש מכשיר הטלפון הביתי. בנוסף לאפנון הקו באותות בתדר שמע, נוספים לו אותות מאופננים דיגיטלית בתדרים גבוהים יותר, המאפשרים שימוש ביחידת הקצה בתקשורת נתונים, כגון גלישה באינטרנט, ודיבור בטלפון בו-זמנית, לשם כך קו הטלפון מחולק לשלושה ערוצים: להעברת קול (לשיחת טלפון רגילה) לתקשורת יורדת, כלומר קבלת נתונים מהרשת (DownStream) לתקשורת עולה, כלומר שליחת נתונים אל הרשת ולעלות אותה רוחב הסרט המוקצה לערוץ המשמש לתקשורת עולה (UpStream) קטן בהרבה מזה של התקשורת היורדת (DownStream) ולכן הקו הוא א-סימטרי. ntko טכנולוגיית ADSL מיושמת בצורה הבאה: בזמן דיבור בטלפון נמצאים בשימוש טווח התדרים בין 0-3.4KHz בלבד, להעברת נתונים נמצאים בשימוש התדרים שבין 25.8KHz – 1.1MHz, טווח התדרים המשמש לתקשורת יורדת מחולק ל־224 תת-ערוצים וטווח התדרים המשמשים לתקשורת עולה מחולק ל־26 תת-ערוצים, כאשר ניצול מקסימלי של הקו נותן קצב תקשורת מהיר מאוד. המרחק בין המרכזייה ללקוח חשוב מאוד מאחר שככל שהמרחק גדל המהירות יורדת בגלל ניחות הנוצר בעוצמת האות. בתנאים אופטימליים מהירות הקו יכולה להגיע לקצב נתונים של עד 8.1 מגהביט לשנייה. השימוש בטווח תדרים רחב זה מתאפשר בזכות השימוש בטכנולוגיות עיבוד אותות דיגיטלי (DSP) מתקדמות המאפשרות לפצות על ניחות הנוצר בעוצמת האות תוך שהוא עובר בקווי הנחושת למרכזיה, ולהפריד בצורה טובה יותר בין אותות שונים המשודרים בקו. כמו כן ה־ADSL משתמש בטכנולוגית DMT ובקוד תיקון מסוג Trellis. כדי לספק שירותים בטכנולוגיית ADSL, זקוקה חברת הטלפון לבצע התקנות מקדימות של ציוד במרכזייה האזורית ולאחר מכן להתקין מפצל על קו הטלפון של המנוי ומודם ייעודי בביתו. מודמים ומערכות תקשורת ADSL מיוצרים בין השאר על ידי החברות הישראליות Orckit-Corrigent ו־ECI. חברת הטלפוניה הישראלית "בזק" החלה בשנת 2000 לספק שירות ADSL בישראל וקנתה בראשית ציוד להפעלת השירות מאלקטל-לוסנט ו־Orckit-Corrigent הישראלית, ומאוחר יותר גם מחברות אחרות. DSL NGN VDSL
אפרים בילבסקי

אפרים (אפי) בילבסקי-ירדן (Efraim Bilavsky; נולד ב-12 בינואר 1974) הוא מומחה לרפואת ילדים ולמחלות זיהומיות, מנהל היחידה למחלות זיהומיות בבית החולים שניידר. בילבסקי הוא פרופסור מן המניין לרפואת ילדים בפקולטה לרפואה באוניברסיטת תל אביב. נולד ברמת גן. למד בבית הספר תיכון חדש בתל אביב. שירת כקצין שלישות במפקדת חילות השדה. בשנת 1997 נרשם ללימודי רפואה באוניברסיטת תל אביב. השלים את לימודיו כסטאז'ר מצטיין בבית חולים השרון בפתח תקווה והתמחה ברפואת ילדים בבית החולים שניידר בין השנים 2005 ל-2010. בהמשך עבר התמחות במחלות זיהומיות בבית החולים איכילוב בין השנים 2010 ל-2012, וחזר כמומחה למחלות זיהומיות וכרופא בכיר למחלקת ילדים ג' בשניידר בשנת 2013. משנת 2022 הוא משמש בתפקיד מנהל היחידה למחלות זיהומיות בבית החולים שניידר, אחרי שהחליף בתפקיד את פרופ' יצחק לוי. בילבסקי שימש בתפקיד גזבר החברה הישראלית לפדיאטריה קלינית וכראש החוג לרפואת ילדים באוניברסיטת תל אביב. אפי בילבסקי נשוי לרופאת הילדים חבצלת ירדן-בילבסקי. לזוג שלושה ילדים. מתגורר בהרצליה. אפי בילבסקי פרסם יותר ממאה מאמרים מדעיים. תחום מחקרו העיקרי הוא זיהום מולד בווירוס הציטומגלו. בשנת 2019 הקים בילבסקי אתר לרפואת ילדים בעברית בשם "דוקטור אפי", במטרה להנגיש את תחום רפואת הילדים להורים ולילדים. האתר זוכה לכניסות ולצפיות רבות. אתר האינטרנט הרשמי של אפרים בילבסקי פרופ' אפי בילבסקי, ‏חיסון בני נוער לקורונה: הדילמה היא רק של ההורים, באתר גלובס, 24 ביוני 2021 פרופ' אפי בילבסקי עונה על שאלות של ילדים בנושא קורונה, סרטון באתר יוטיוב פרופ' אפי בילבסקי מונה למנהל היחידה למחלות זיהומיות במרכז שניידר, באתר ביה"ח שניידר, ‏3 באוקטובר 2022 פרופ' אפרים בילבסקי, באתר הפקולטה לרפואה, אונ' תל אביב, ‏נלקח ב-9 בינואר 2024 אלכסנדרה לוקש, אדיר ינקו, בעקבות מות הילד מ"החיידק האלים": "ממליץ לחסן תינוקות בני פחות משנה", באתר ynet, 4 בינואר 2023 BILAVSKY, pubmed, ‏נלקח ב-9 בינואר 2024 סיכום שנת 2023 - אתר דר' אפי, באתר רפואת ילדים - האתר המקיף בישראל | ד"ר אפי בילבסקי, ‏1 בינואר 2024
ימים ברקיע (שיר)

"ימים ברקיע" הוא סינגל שהוקלט על ידי הזמר הישראלי אדם. הוא יצא לאור בשנת 1987, על ידי חברת התקליטים הד ארצי, כסינגל מתוך האלבום סוד. השיר נכתב על ידי אלונה קמחי והופק על ידי יזהר אשדות. הוא הוצג כמועמד לכניסה למצעד הפזמונים השבועי של רשת ג' ב-23 במאי 1987. בשבוע לאחר מכן נכנס לדירוג במקום ה-19. הוא הגיע לשיאו במקום החמישי, והחל בירידה משמעותית בדירוג. לבסוף, ב-9 בדצמבר, לאחר שמונה שבועות רצופים, יצא מהמצעד השבועי. הוא לא דורג במצעד הפזמונים העברי השנתי ב-1988 – הסינגל היחידי של אדם מתוך האלבום שלא דורג בסוף השנה. ימים ברקיע באתר סטריאו ומונו
פרפנצ'ה הוצאה לאור

פְּרָפַּנְצָ'ה הוצאה לאור היא הוצאת ספרים עצמאית המתמחה בספרות מזרח אסיה. היא מפיקה ספרי פרוזה, עיון, ושירה, בדגש על תרגומים של כתבים קלאסיים קדומים מארצות המזרח הרחוק. ההוצאה לוקחת חלק בפעילויות הקולקטיב הספרותי, קולקטיב של הוצאות ספרים עצמאיות בישראל. פרפנצ'ה הוצאה לאור הוקמה בשנת 2020 על-ידי ד"ר אורי קפלן, מומחה לדתות מזרח אסיה ומרצה באוניברסיטת חיפה. ההוצאה מקדמת את המפעל לתרגום כתבי הקודש הבודהיסטיים לעברית ישירות משפות המקור. עד כה תורגמו וראו אור במסגרת המפעל הטקסטים הקלאסיים "מראָה אל מסורת הזן", "סוטרת הלוטוס", "סוטרת היהלום", "סוטרת ההארה השלמה", ו"מבוא להשקטה והתבוננות". סוטרת הלוטוס יצאה לאור בתמיכת המפעל לתרגום ספרות מופת של מרכז הספר והספריות בשיתוף משרד התרבות והספורט. תרגום ספר השירה של הַאן יוֹנְג-אוּן, "הדממה שלך", יצא לאור בתמיכת המכון לתרגום הספרות של ממשלת קוריאה הדרומית. פְּרָפַּנְצָ'ה הוא מונח בסנסקריט שמשמעותו ריבוי ההַמשָׂגָה והדמיון. המודל הסיני / דניאל בל מראָה אל מסורת הזן / היוּ-ג'וֹנְג היסטוריה קצרה של הבודהה / דונלד לופז בתו של הסמוראי / אֵטְסוּ אינאגקי סוגימוטו מבוא להשקטה והתבוננות / גְ'ה-יִי סיפורי חוכמה מן המזרח / אורי קפלן דֵנְשִיגִ'ישוֹ – מסעות אל יפן וממנה / ארז יוסקוביץ הדממה שלך / הַאן יוֹנְג-אוּן קייפופ – המילון הרשמי לשבת ולשכוח – לקט כתבי דאואיזם קדומים סוטרת היהלום סוטרת הלוטוס המנודה של האיים / ג'וזף קונרד כה אמר קונפוציוס / מסינית קלאסית: אורי קפלן, איור: C.C. Tsai. אתר האינטרנט הרשמי של פרפנצ'ה הוצאה לאור פרפנצ'ה הוצאה לאור, ברשת החברתית אקס (טוויטר) טל כרמון, ‏11 הוצאות ספרים עצמאיות הקימו בימי הקורונה את "הקולקטיב הספרותי", באתר דבר העובדים בארץ ישראל, 25 ביוני 2020 אוניברסיטת חיפה I החוג ללימודי אסיה - הפקולטה למדעי הרוח I אורי קפלן, באתר asia.haifa.ac.il אורי קפלן - פרסומים אקדמיים, באתר academia.edu https://www.ltikorea.or.kr/en/pages/archive/translationBookView.do?booksIdx=1796 יורי פינס, "המודל הסיני" מציג תפישה פורצת דרך, המעצבת שיח חדש על טיבם של מנהיגים, באתר הארץ, 17 ביוני 2021 בעז זלמנוביץ, מסעות, באתר boaz-zalmanowicz, ‏2022-06-03 הסכת הכרית פרק 17 | פסיכו דהרמה לימודי בודהיזם ומדיטציה, באתר פסיכו דהרמה
פלנדריה הצרפתית

פלנדריה הצרפתית (בצרפתית: La Flandre française) היא חלק מהמחוז ההיסטורי של פלנדריה בצרפת של ימינו, שבו דיברו או עדיין דוברים באופן מסורתי דיאלקט של הולנדית. האזור שוכן באזור המודרני של או-דה-פראנס ומתאים בערך לנפות ליל, דואי ודנקרק על הגבול הצפוני עם בלגיה. יחד עם אנו הצרפתית וקמברזי, היא מהווה את המחוז הצרפתי של נור. פלנדריה הצרפתית מורכבת בעיקר מאדמות ביצות שטוחות באזור העשיר בפחם ממש דרומית לים הצפוני. היא מתחלקת לשני אזורים: ווסטהוק הצרפתית מצפון-מערב, שוכנת בין נהר ליס לים הצפוני, בערך באותו אזור כמו נפת דנקרק; פלנדריה הוולונית (בצרפתית: La Flandre wallonne; בהולנדית: Waals Vlaanderen), מדרום מזרח, מדרום לליס וכעת הנפות של ליל ודואי. האזור היה בעבר חלק מפרנקיה בעת העתיקה ובימי הביניים, מראשית הממלכה הפרנקית (שהתפתחה לאימפריה של קרל הגדול) תחת המלכים המרובינגים כמו קלוביס הראשון, שהוכתר בטורנה. פלנדריה נפלה בהדרגה לשליטתם של האנגלים ולאחר מכן הספרדים, הפכה לחלק מארצות השפלה הספרדיות ונשמרה על ידי ספרד בתום מלחמת שמונים השנים. כאשר הכוח הצבאי הלאומי הצרפתי חזר תחת הבורבונים עם המלך לואי ה-14 "מלך השמש" (1638–1715), חלק מפלנדריה הצרפתית ההיסטורית הוחזר לממלכה. האזור שנקרא כיום "פלנדריה הצרפתית" היה פעם חלק מרוזנות פלנדריה של המדינה הפיאודלית, אז חלק מדרום הולנד. היא הופרדה מהרוזנות (חלק מהירושה הבורגונדית של ההבסבורגים) ב-1659 עקב שלום הפירנאים, שסיים את הסכסוך הצרפתי-ספרדי במלחמת שלושים השנים (1618–1648), ונוספו חלקים אחרים של האזור. בהסכמים עוקבים ב-1668 וב-1678. האזור נמסר לממלכת צרפת, והפך לחלק ממחוז פלנדריה אנו. חלק הארי הפך לחלק ממחוז נור הצרפתי המודרני, למרות שחלקים מערביים של האזור, שנפרדו בשנת 1237 והפכו למחוז ארטואה לפני הוויתור לצרפתים, הם כעת חלק מPas-de-Calais. במהלך מלחמת העולם השנייה, "פלנדריה הצרפתית" התייחסה לכל נור-פה דה קאלה, שהוצמדה לראשונה לממשל הצבאי של בלגיה הכבושה על ידי הגרמנים, אז חלק Belgien-Nordfrankreich תחת רייכסקומיסר, ולבסוף חלק מרייכסגאו תאורטי של פלנדריה. פלנדריה הצרפתית, עשירה בפחם, מול הים הצפוני, גבלה בשכנים חזקים בדרך כלל, ונלחמה פעמים רבות באלף השנים שבין ימי הביניים למלחמת העולם השנייה. השפה המסורתית של צפון פלנדריה הצרפתית (ווסטהוק), הקשורה לשפה ההולנדית, ידועה בשם מערב פלמית, באופן ספציפי, תת-דיאלקט המכונה פלמית צרפתית, המדוברת על ידי כ-20,000 דוברים יומיים ו-40,000 משתמשים מזדמנים. השפה המסורתית של פלנדריה הוולונית (חלק מפלנדריה הרומנשית) היא פיקארדית (והדיאלקטים שלה, כמו שטי (צר') או Rouchi). בתי ספר רבים באזור זה מלמדים פלמית לתלמידי בית ספר, חלקית במאמץ להחיות את השפה. בשנת 2008, הצלחת הסרט Bienvenue chez les Ch'tis האירה את החלק הזה של צרפת לקהל רחב. מדיה וקבצים בנושא פלנדריה הצרפתית בוויקישיתוף http://www.uoc.edu/euromosaic/web/document/neerlandes/an/i1/i1.html Lambrechts, Toon. "French Flemish: group defends a dying language". Flanders Today. אורכב מ-המקור ב-1 בינואר 2021. {{cite web}}: (עזרה)
לופה (חברה)

לופה (באנגלית: Lupa) היא חברה פרטית ישראלית העוסקת בפיתוח פתרונות הדפסה למגוון מוצרים אישיים: אלבומי תמונות, לוחות שנה, ותמונות קיר אותם יוצר המשתמש מהתמונות שלו בממשקי העריכה של המחשב או באפליקציה. החברה נוסדה בספטמבר 2006 על ידי האחים עופר ויורם רוזנבאום, במטרה לאפשר הדפסת תמונות דיגיטליות למוצרי דפוס פיזיים, אותם הצרכן יכול לערוך בעצמו. בתחילת הדרך החברה סיפקה ממשק עריכה במחשב האישי בלבד. לאחר עליית עידן הסמארטפונים והצילום שהפך לאחד השימושים העיקריים בהם, פיתחה החברה אפליקציה להדפסת אלבומי תמונות ישירות מהסמארטפון. בשנת 2023 השיקה החברה אפליקציה חדשה המשלבת יצירת אלבומים אישיים בשילוב יכולות בינה מלאכותית (AI). החברה פועלת בישראל ומעסיקה כ-40 עובדים. משרדי החברה נמצאים בפתח תקווה. במהלך השנים, החברה הריצה מספר קמפיינים שיווקיים ושיתופי פעולה, כאשר חלקם זיכו את החברה ואת מייסדיה בפרסים שונים.[דרוש מקור] פרס 'העסקים הקטנים שחושבים אחרת' מטעם ידיעות אחרונות וחברת אורנג' (2007) 'אנשי השיווק' של איגוד השיווק הישראלי (אפריל 2008) פרס 'אפי' בקטגוריית הפלטינום עקב המהלך השיווקי של השקת אפליקציית לופה למובייל (2019) אתר האינטרנט הרשמי של לופה לופה, ברשת החברתית פייסבוק לופה, ברשת החברתית אינסטגרם לופה, ברשת החברתית טיקטוק לופה, ברשת החברתית LinkedIn לופה, סרטונים בערוץ היוטיוב אורנה יפת, "שוק אלבומי התמונות הדיגיטליים יכפיל את עצמו פי 4", באתר כלכליסט, 9 בנובמבר 2011 לופה מאפשרת להדפיס אלבום תמונות מהנייד, באתר ynet, 9 ביולי 2017 יהודית יהב, יוצאים מהמסגרת, מוסף ממון, ידיעות אחרונות, 17 בנובמבר 2011, עמ' 10 עדי דברת, איגוד השיווק הישראלי בחר ביורם ועופר רוזנבאום – בעלי האתר לופה – כאנשי השיווק של חודש אפריל, באתר TheMarker‏, 12 במאי 2008 פרסי האפי 2019: בנק הפועלים ודלתא הם הזוכים הגדולים בתחרות, באתר איגוד השיווק הישראלי, ‏10 ביולי 2019 זוכי התחרות לשנת 2022, באתר Effie Awards ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "לופה (חברה)".
לואיש מפורטוגל, דוכס בז'ה

האינפנטה לואיש מפורטוגל, דוכס בז'ה (3 במרץ 1506 – 27 בנובמבר 1555) היה בנו של מנואל הראשון, מלך פורטוגל ואביו של אנטוניו, אב המנזר של קראטו. הוא השתתף בכיבוש תוניס. לואיש נולד ב-3 במרץ 1506 באברנטש, והיה בנם השני של מנואל הראשון, מלך פורטוגל ואשתו השנייה מריה מאראגון (בתם השלישית של המלכים הקתוליים). הוא ירש את אביו כדוכס בז'ה וגם מונה לקונסטבל הממלכה (בפורטוגזית: Condestável do Reino) ולראש המסדר של מסדר יוחנן הקדוש מירושלים, עם המפקדה הפורטוגלית שלו בעיירה קראטו. בכיבוש תוניס (1535) פיקד לואיש, גיסו של קרל החמישי, על הצבא הפורטוגזי. הגליאון הפורטוגזי São João Baptista, הידוע גם בשם Botafogo התבקש במיוחד על ידי קרל החמישי, וזו הייתה הספינה החזקה ביותר בעולם באותה תקופה, עם 366 תותחי ברונזה. איל ניגוח ימי בוטפוגו הוא ששבר את השלשלאות בלה גולט, שהגן על פתח הנמל של תוניס, ואיפשר לצי בעלות הברית הנוצריות להגיע ולכבוש את העיר. לואיש מת במרווילה, ליסבון ב-27 בנובמבר 1555. לואיש לא התחתן. הוא נחשב כבן זוג פוטנציאלי של אחייניתו מריה מנואלה, נסיכת פורטוגל בתקופה שבה בריאותו של בנו של ז'ואאו השלישי ז'ואאו מנואל הייתה שברירית. למרות שכאשר הוצע למלך, הוא סירב לאפשרות זו ומריה מנואלה נישאה במקומו לבן דודה פליפה, מלך ספרד ופורטוגל לעתיד. בין 1537 ל-1540, הוא נחשב גם כבן זוג אפשרי של בתם של הנרי השמיני וקתרין מאראגון, מרי, לעתיד מרי הראשונה, מלכת אנגליה, אך הרעיון נזנח מאוחר יותר בגלל בעיות עם הירושה של אנגליה. נולד לו בן טבעי מאת ויולטה גומס, פליקנה (שקנאי), נוצרית חדשה, שנאמר כי מתה כנזירה באלמוסטר, סנטרה, ב-16 ביולי 1568, בתו של פדרו גומס, מאבורה. יש אומרים שהם בסופו של דבר התחתנו אולי באבורה, ובכך העניקו לגיטימציה לילדים שלהם לכל מטרה. בנם אנטוניו, אב המנזר של קראטו, יהיה אחד הטוענים לכס המלכות לאחר מותו של סבשטיאו, מלך פורטוגל בקרב אל-קסר אל-כביר מוכה האסון ובמשבר השושלתי שבא בעקבותיו, ולפי כמה היסטוריונים, היה מלך פורטוגל במשך כחודש בשנת 1580. מדיה וקבצים בנושא לואיש מפורטוגל, דוכס בז'ה בוויקישיתוף Panorama (1841) Vol.5, pp.384.
STS-72

STS-72 הייתה המשימה ה-10 של מעבורת החלל אנדוור. המטרה העיקרית הייתה להציב במסלול לוויין, להחזיר לכדור הארץ לוויין אחר ולבצע ניסויים בתחומים שונים. מפקד המשימה - ארצות הברית בריאן דאפי טייס - ארצות הברית ברנט ג'ט מומחה משימה 1 - ארצות הברית לירוי צ'יאו מומחה משימה 2 - ארצות הברית וינסטון סקוט מומחה משימה 3 - יפן קואיצ'י וקאטה מומחה משימה 4 - ארצות הברית דניאל ברי השיגור בוצע ב-11 בינואר 1996 ולאחר הפסקת ספירה קצרה בניקודה T-5 דקות עקב בעיות תקשורת. שעת טיסה נבחרה במטרה להתאים את המסלול ללכידת לוויין יפני ששוגר ב-18 במרץ 1995 וסיים את תוכנית פעילותו. לכידת הלוויין עברה בהצלחה והוא הועבר לתא המטען של המעבורת. משימה נוספת הייתה להציב במסלול לוויין OAST-Flyer מסדרת לווייני SPARTAN. הלוויין שוחרר והוא טס במרחק של כ-72 ק"מ מהמעבורת במשך 50 שעות. ביום השישי של טיסת המעבורת הוא הוחזר לתא המטען. במהלך הטיסה בוצע מספר פעמים פעילות חוץ רכבית פעילות ראשונה כללה צ'יאו וברי ונמשכה 6 שעות. בפעילות השנייה השתתפו צ'יאו וסקוט והיא נמשכה כ-6 שעות. מטרת פעילויות אלו היה לבחון שיטות להרכבת תחנת החלל הבין-לאומית. בנוסף לכך בוצעו ניסויים בתחומים שונים. המעבורת נחתה במסלול נחיתה מס' 15 במרכז החלל קנדי ב-20 בינואר 1996. מהחלטת על הרכב הצוות ועד לחזרת הצוות לכדור הארץ תהליך אימונים ומשימה עצמה צולמו בסרט תעודה של PBS. בסרט השתתפו גם בני משפחה של האסטרונאוטים. הסרט באורך 90 דקות קיבל שם Astronauts והוקרן בשנת 1997. משימות מעבורות החלל מדיה וקבצים בנושא STS-72 בוויקישיתוף סיכום המשימה באתר נאס"א תיאור המשימה דיווח לעיתונות סרטון על המשימה ערך זה הוא קצרמר בנושא מדעי החלל. אתם מוזמנים לתרום לוויקיפדיה ולהרחיב אותו.
אלגרי

האם התכוונתם ל... אברהם אליגרי – רב בקושטא אנחל אלגרי – כדורגלן ארגנטינאי גרגוריו אלגרי – מלחין איטלקי דומניקו אלגרי – מלחין וזמר איטלקי דנטה אליגרי – משורר ופילוסוף איטלקי מסימיליאנו אלגרי – כדורגלן איטלקי אלגרו